**Шыңғырлау ауданы округтік сайлау комиссиясы құрамының бос орынына конкурс жариялау туралы Шыңғырлау аудандық мәслихатының ХАБАРЫ**

«Қазақстан Республикасындағы сайлау туралы» Қазақстан Республикасының Конституциялық Заңының 10-бабының 3-тармағына сәйкес Шыңғырлау аудандық мәслихаты, № 5- 1, № 8-1, № 9-1, № 10-1 округтік сайлау комиссиясы құрамының бос орындарына ұсыныстар қабылдау басталғанын хабарлайды.

Осыған байланысты саяси партиялардан округтік сайлау комиссияларының құрамына үміткерлер туралы ұсыныстарын қабылдау 2024 жылдың 12 тамызынан 27 тамызына дейін белгіленеді, белгіленген мерзімде саяси партиялардан ұсыныстар болмаған жағдайда өзге қоғамдық бірлестіктердің және жоғары тұрған сайлау комиссияларының ұсыныстары қабылданады.

Үміткерлер туралы ұсыныстарды аудандық мәслихаты мына мекенжайда: Шыңғырлау ауылы, Л.Қылышев көшесі № 95 сағат 9-дан 18-ге дейін қабылдайды.

Округтік сайлау комиссияларының құрамына ұсынылатын үміткерлер сайлау туралы Конституциялық Заңының 19-бабы 2-1 тармағының талаптарына сәйкес болуға тиіс.

Көрсетілген мерзімде саяси партиялар мен басқа да қоғамдық бірлестіктер және жоғары тұрған сайлау комиссиясысайлау комиссиясына ұсынылатын үміткерлердің тізімдерін аудандық мәслихатқа жолдайды, оған мына құжаттарды жалғайды:

 1) сайлау комиссиясының құрамына үміткерлерді ұсынғаны туралы саяси партия органы немесе басқа да қоғамдық бірлестіктердіңжәне жоғары тұрған сайлау комиссияларының, жарғысына сәйкес тиісінше өкілеттіктері бар олардың құрылымдық бөлімшелері мәжілісінің хаттамаларынан суырмаларды;

 2) саяси партияның немесе басқа да қоғамдық бірлестіктіңжәне жоғары тұрған сайлау комиссияларының, олардың құрылымдық бөлімшелерінің әділет органдарында тіркелгені туралы құжаттың көшірмесін;

 3) аудандық мәслихатқа кандидаттың 5.1-қосымшаға сәйкес белгіленген нысан бойынша округтік сайлау комиссиясының жұмысына қатысуға келісімі туралы өтініші.

Аудандық мәслихат аппараты